Monopolio (joco)

Monopolio es un joco de tabuliero qui se originava in le Statos Unite e era publicate per Parker Brothers. Le joco es denominate secundo le concepto economic de monopolio, qui es le domination del mercato per un singule entitate. Illo es actualmente publicate per Hasbro. Le jocatores move pedones circa le tabuliero comprante o commerciante proprietates, disveloppante lor proprietates con casas e hoteles, e colligente location de lor opponentes. Le objectivo es fortiar le opponentes a facer bancarupta.

Tabuliero

Le tabuliero ha quaranta spatios: vinti-octo proprietates (vinti-duo proprietates colorate, quatro ferrovias, le compania electric, e le compania de aqua), tres spatios de fortuna, tres spatios del coffro del communitate, quatro spatios in le angulos ("vade", prision, parcamento gratuite, e "vade a prision"), e duo spatios de imposto. Le spatios es super le bordo de le tabuliero. In le Statos Unite le proprietates es appellate secundo le locationes in o presso Atlantic City, New Jersey.

Regulas

Le jocatores cambia tornos in ordine. Typichemente, le jocator comencia su torno per rolar le datos e mover le pedon in senso horari le amonta que le datos expone circa le tabuliero si non in prision. Si un jocator rola numeros duple, illo rola de nove post compler su torno. Si le jocator rola numeros duple tres vices consecutive in un torno, le jocator vade a prision e su torno fini.

Un jocator qui passa per le spatio "vade" recipe duo cento dollares (a minus que ille automaticamente vade a prision). Jocatores que atterra super un spatio de imposto debe pagar le amonta que es super le spatio.

Proprietates

Si le jocator atterra super un proprietate sin proprietario, le jocator pote comprar lo del banca. Si le jocator opta pro non comprar lo, illo es auctionate per le banca al jocator qui offere le plus (includite le jocator que optava pro non comprar lo). Si alicuno possede le proprietate, le jocator debe pagar location al proprietario, a minus que illo sia hypothecate.

Quando un jocator possede tote le proprietates in un gruppo de color e nulle de ille proprietates es hypothecate, le jocator pote disveloppar los durante su torno o le torno de un altere jocator. Disveloppar implica comprar miniaturas de casas e hoteles e poner los super les spatios del proprietates. Le amonta del casas super un proprietate debe esser differente del altere proprietates in le gruppo de color per zero o un. Si un proprietate ha un hotel, le altere proprietates in le gruppo de color debe haber un hotel o quatro casas. Si un jocator ha tote le proprietates in un gruppo de color, le location del proprietate es duplicate. Ben que casas non pote esser ponite super le ferrovias, o le compania electric, o le compania de aqua, le location de iste proprietates augmenta si le jocator possede plus de un de istos. Si multiple jocatores vole comprar plus de casas que le banca ha, le casas sera auctionate.

Categoria:Jocos de tabuliero